Folketing
2005-05-03

Det, jeg synes er vigtigt, er, at vi alle sammen ved at tage klar afstand i den offentlige debat fra den slags både – kan man sige – retoriske overfald og selvfølgelig også fysiske overfald er med til at sige, at Danmark altså er et land, hvor fritænkningen og frisindet skal være i højsædet, hvor der skal være plads til tolerance, og hvor man skal opføre sig ordentligt over for hinanden. Der tror jeg faktisk, at det, at beboere og medborgere selv tager initiativer, har en langt, langt større præventiv effekt og en langt mere opdragende effekt på at få folk til at tænke over, hvad det er, de gør, end at det er os politikere, der er dem, der ligesom siger, at vi er de eneste, der kan have en holdning til det her. Jeg synes, det er meget vigtigt, at man tager et medansvar, uanset hvor man bor henne i landet.